Хачу асобна спыніцца на значнасці міжнароднага супрацоўніцтва ў галіне адукацыі. У перыяд актыўнага развіцця працэсаў глабалізацыі і інтэграцыі, у тым ліку ў сферы адукацыі, узрастае значэнне глыбокага параўнальнага даследавання замежных прагрэсіўных адукацыйных практык і пераасэнсавання іх у адносінах да ўмоў нашай школы. Мы ўсведамляем ролю рэгіянальных метадычных структур у фарміраванні адзінай адукацыйнай прасторы і бачым сваю стратэгічную задачу ў забеспячэнні эфектыўнага абмену рэсурсамі развіцця адукацыйных практык і ўзаемавыгаднага супрацоўніцтва на рэгіянальным узроўні. Поспех у дасягненні якасці адукацыі ў многім залежыць ад культуры ўзаемадзеяння ўсіх звёнаў шматузроўневай метадычнай службы. Ніхто не павінен адчуваць сябе пабочным назіральнікам, кожны павінен разумець, што ён актыўны ўдзельнік працэсу, ад якога ў пэўнай ступені залежыць поспех агульнай справы. Менавіта таму мы робім упэўненыя крокі на шляху станаўлення і развіцця супрацоўніцтва з калегамі з Літоўскай Рэспублікі.